Socialdemokratiet oplyser lørdag, at den tidligere børne- og undervisningsminister Christine Antorini stopper i dansk politik.

Leif drattede død om på golfbanen: "Det var som at knipse med to fingre"

Partiets profil skal i stedet være direktør for Novo Nordisks læringscenter Life.

En af de kampe, der kom til at fylde mest i nu tidligere politikers tid på Christiansborg, blev reformen af folkeskolen og den efterfølende konflikt med lærerne.

Reformen var med til at ødelægge forholdet mellem lærerne og den daværende minister, der ellers tidligere blev betragtet som en god samarbejdspartner.

Det forklarer formand for Danmarks Lærerforening Anders Bondo Christensen til Ritzau.

- Jeg havde et glimrende samarbejde med Christine Antorini, da hun var uddannelsesordfører, inden hun blev minister. Jeg havde svært ved at genkende den politik, som blev gennemført, da hun blev minister, siger han til nyhedsbureauet.

Anders Bondo Christensen siger til Ekstra Bladet, at han ikke kommer til at savne den 53-årige eks-minister.

- Jeg tror ikke, der er mange af Danmarks Lærerforenings medlemmer, der kommer til at savne hende, lyder det kontant fra Anders Bondo Christensen, der kalder reformen for "helt vildt skelsættende".

Fakta om Christine Antorini Navn: Christine Edda Antorini. Alder: 53 år. Fødested: 23. maj 1965 i Jyllinge tæt på Frederikssund. Datter af: Mejerist Keld Jørgensen og lærer Myriam Antorini. Uddannelse: * 1989-1994: Kandidat i kommunikation og offentlig forvaltning ved Roskilde Universitets Center (RUC). * 1985-1987: Bachelor i statskundskab ved Aarhus Universitet. Politik: * 2015-2018: Gruppesekretær i Socialdemokratiet, formand for Uddannelses- og Forskningsudvalget. * 2011-2015: Undervisningsminister. De to første år var hun både børne- og undervisningsminister, indtil ministerierne blev opdelt. * 2005-2018: Valgt ind i Folketinget for Socialdemokratiet. * 1998-1999: Folketingsmedlem for SF. * 1991-1998: Næstformand i SF. * 1988-1998: Medlem af SF's hovedbestyrelse. * 1983-1988: Medlem af landsledelsen for SF Ungdom (SFU). Karriere: * 2018-: Direktør for Life, et videnskabeligt læringscenter ved Novo Nordisk. * 2004-2005: Faglig sekretær ved HK's reformsekretariat. * 2003-2004: Studievært på DR2-programmet "Deadline". * 1999-2003: Sekretariatschef ved Forbrugerinformationen. * 1995-1997: Kommunikationsmedarbejder ved høreapparatsfirmaet Oticon. Civilstand: Mor til børnene Thor og Sofie. Kilder: Altinget, Folketinget, Antorini.dk, Dansk Kvindebiografisk Leksikon. UDVID

Anders Bondo Christensen mener, at folkeskolereformen i høj grad blev personificeret med Christine Antorini.

- Der er ingen tvivl om, at det var noget, der var planlagt fra aller øverste sæde, og hun var nok mere bare den person, der blev sat til at gennemføre det, lyder det fra Anders Bondo Christensen.